
                 București, 15.11.2017




                                         
                  Nr.4c-3/541/2017
AVIZ
asupra proiectului Legii prevenirii



În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în regim de urgență, care va fi transmis Comisiei pentru buget, finanțe și bănci și Comisiei juridice, de disciplină și imunități, care sunt sesizate în fond, cu proiectul Legii prevenirii, transmis cu adresa nr. P.L.x. 423 din 6 noiembrie 2017, înregistrat sub nr.4c-3/541 din 7 noiembrie 2017.



Consiliul Legislativ, cu avizul nr.397/30.05.2017, avizează favorabil proiectul de lege cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege în ședința din 31 octombrie 2017.

Proiectul de lege are ca obiect reglementarea unor instrumente care să asigure prevenirea săvârșirii de contravenții. În acest sens, autoritățile/instituțiile publice cu atribuții de control, constatare și sancționare a contravențiilor au stabilite ca atribuții informarea, instruirea și îndrumarea publicului, precum și obligația de a aplica, în cazul săvârșirii anumitor fapte contravenționale, sancțiunea de avertisment împreună cu stabilirea unui plan de remediere prin care se acordă contravenientului o perioadă de timp pentru îndeplinirea obligațiilor legale. Proiectul de act normativ are ca scop intensificarea funcției preventive a controlului, precum și asigurarea securității juridice, în condițiile creșterii cantitative a legislației și apariției unor noi domenii de reglementare.

Examinarea proiectului de lege a avut loc în ședința comisiei din 14 noiembrie 2017.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu un amendament admis prevăzut în anexă.


Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
Anexă

A M E N D A M E N T   A D M I S

	Nr.

crt.
	Text adoptat de Senat
	Amendament admis/Autor
	Motivație

	0
	1
	2
	3

	
	Art.10. ​– (3) Anexa nr.2 poate fi modificată și/sau completată prin hotărâre a Guvernului.


	Art.10. ​– (3) Anexele nr.1 și 2 poate fi modificată și/sau completată prin hotărâre a Guvernului.

	Și anexa nr.1 să poată fi modificată și/sau completată prin hotărâre a Guvernului.


PREȘEDINTE,

Iulian Iancu

Consilier parlamentar, Isabela Patricia Robe

